Unta da Leitung vo Papst Nikolaus II. is zu Ostarn 1059 a Lateransynodn stattgfundn. Des wichtigste Ereignis war des Papstwoidekret. Den Kardinoibischöfn is jetzat de entscheidnde Roin bei da Woi zuakemma. De Moßnahm hot se woi ned gega den Eifluss vom Kaisa gricht, sondarn eha gega de noch wia voa virulentn Vasuach stodtreamischa Adlsgruppn, de Papstwoi zum beeiflussn. Do noch dem Dod Heinrichs III. da kaisaliche Schutz ausbliebn is, hot Nikolaus II. zuadem a politische Kehrtwendung voizong: Er hot a Bindnis mit de bisher energisch bekämpftn Normannen in Untaitalien gschlossn. De Normannenfiastn Richard vo Capua und Robert Guiskard ham de vo eahna erobartn Gebiete ois päpstlichs Lehn erhoitn.